รัฐผุดโครงการยักษ์ 9 แสนล้าน เปิดไฟเขียวพีพีพี ฟาสต์แทร็ก 
นายอภิศักดิ์ ตันติวรวงศ์ รมว.คลัง ในฐานะประธานที่ประชุมคณะกรรมการนโยบายการให้เอกชนร่วมลงทุนในกิจการของรัฐ หรือคณะกรรมการพีพีพี เปิดเผยว่า ในปีนี้ จะมีโครงการที่ให้เอกชนร่วมลงทุนในกิจการของรัฐ (PPP Fast Track) หรือพีพีพี ฟาสต์แทร็ก ที่ผ่านการอนุมัติโครงการจากคณะกรรมการพีพีพี รวมทั้งหมด 406,000 ล้านบาท จากแผนงานทั้งหมด 966,000 ล้านบาท ใน 12 โครงการใหญ่ของรัฐบาล,โดยในปีนี้ คาดว่า จะทยอยนำโครงการต่างๆ ให้คณะกรรมการพีพีพีอนุมัติได้ประมาณ 3 โครงการ มูลค่ารวม 406,000 ล้านบาท ประกอบด้วย โครงการรถไฟฟ้าสายสีส้ม ช่วงตะวันตกและตะวันออก มูลค่า 195,000 ล้านบาท, โครงการรถไฟฟ้าสายสีม่วง ช่วงเตาปูน-วงแหวนกาญจนาภิเษก มูลค่า 131,000 ล้านบาท และโครงการทางหลวงพิเศษระหว่างเมืองสายนครปฐม-ชะอำ มูลค่า 80,000 ล้านบาท,สำหรับโครงการพีพีพี ฟาสต์แทร็ก ล่าสุดที่คณะกรรมการพีพีพี เห็นชอบให้นำเข้าโครงการฟาสต์แทร็กคือ โครงการระบบขนส่งมวลชนจังหวัดนครราชสีมา มูลค่าเบื้องต้น 32,600 ล้านบาท นอกจากนี้ คณะกรรมการพีพีพี ยังเห็นชอบให้นำ 4 โครงการลงทุนของรัฐให้ใช้การลงทุนแบบพีพีพี ซึ่งรวมเป็นมูลค่าประมาณ 22,000 ล้านบาท ประกอบด้วย โครงการพัฒนาพื้นที่เชิงพาณิชย์บริเวณสถานีกลางบางซื่อ แปลง A ของการรถไฟแห่งประเทศไทย (ร.ฟ.ท.) เนื้อที่ 32 ไร่ โดยให้เอกชนลงทุนเองทั้งหมด ในรูปแบบ Built Operate Transfer (BOT) ระยะเวลาดำเนินธุรกิจ 30 ปี และระยะเวลาก่อสร้างไม่เกิน 4 ปี มีมูลค่าลงทุน 15,400 ล้านบาท ซึ่งการพัฒนาที่ดินแปลงนี้จะเป็นส่วนหนึ่งของแผนการพัฒนาพื้นที่ศูนย์คมนาคมขนส่งพหลโยธิน,ส่วนอีก 3 โครงการที่ได้รับอนุมัติให้ลงทุนแบบพีพีพีเป็นโครงการลงทุนขนาดกลาง มูลค่าตั้งแต่ 1,000-5,000 ล้านบาท ประกอบด้วย โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย มูลค่า 2,700 ล้านบาท โครงการพัฒนาที่ดินคลังพัสดุคลองเตยของบริษัท ทีโอที จำกัด (มหาชน) มูลค่า 3,140 ล้านบาท และโครงการจัดให้เช่าที่ราชพัสดุบริเวณสนามกอล์ฟบางพระ ของกรมธนารักษ์ มูลค่า 1,530 ล้านบาท.
นายอภิศักดิ์ ตันติวรวงศ์ รมว.คลัง ในฐานะประธานที่ประชุมคณะกรรมการนโยบายการให้เอกชนร่วมลงทุนในกิจการของรัฐ หรือคณะกรรมการพีพีพี  เปิดเผยว่า ในปีนี้ จะมีโครงการที่ให้เอกชนร่วมลงทุน
อภิศักดิ์ ตันติวรวงศ์,ร่วมลงทุนในกิจการของรัฐ,พีพีพี ฟาสต์แทร็ก,โครงการก่อสร้างรถไฟฟ้า,รถไฟฟ้า,ข่าวทั่วไป